《忆秦娥·云叶舞》
宋代·王千秋

云叶舞。寒林浅淡围烟雨。围烟雨。三三两两，雁投沙渚。征帆暂雨知何所。短篷静听舟人语。舟人语。夜寒如许，客能眠否。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。